CELEX: 31989R1701
Language: el
Date: 1989-06-15 00:00:00
Title: Κανονισμός (ΕΟΚ) αριθ. 1701/89 της Επιτροπής της 15ης Ιουνίου 1989 περί καθορισμού, για την περίοδο εμπορίας 1989 / 90, του ποσού συνεισφοράς για την εξίσωση των εξόδων αποθεματοποιήσεως στον τομέα της ζάχαρης

Avis juridique important

|

31989R1701

Κανονισμός (ΕΟΚ) αριθ. 1701/89 της Επιτροπής της 15ης Ιουνίου 1989 περί καθορισμού, για την περίοδο εμπορίας 1989 / 90, του ποσού συνεισφοράς για την εξίσωση των εξόδων αποθεματοποιήσεως στον τομέα της ζάχαρης  

Επίσημη Εφημερίδα αριθ. L 166 της 16/06/1989 σ. 0025 - 0025

***** ΚΑΝΟΝΙΣΜΟΣ (ΕΟΚ) αριθ. 1701/89 ΤΗΣ ΕΠΙΤΡΟΠΗΣ  της 15ης Ιουνίου 1989  περί καθορισμού, για την περίοδο εμπορίας 1989/90, του ποσού συνεισφοράς για την εξίσωση των εξόδων αποθεματοποιήσεως στον τομέα της ζάχαρης  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1785/81 του Συμβουλίου της 30ής Ιουνίου 1981 περί κοινής οργανώσεως αγοράς στον τομέα της ζάχαρης (1), όπως τροποποιήθηκε τελευταία από τον κανονισμό (ΕΟΚ) αριθ. 1069/89 (2), και ιδίως το άρθρο 8 παράγραφος 5,  Εκτιμώντας:  ότι το άρθρο 8 παράγραφος 1 του κανονισμού (ΕΟΚ) αριθ. 1785/81 προβλέπει ότι τα έξοδα αποθεματοποιήσεως της ζάχαρης και των σιροπίων αποδίδονται κατ' αποκοπή από τα κράτη μέλη·  ότι το άρθρο 6 του κανονισμού (ΕΟΚ) αριθ. 1358/77 του Συμβουλίου (3), όπως τροποποιήθηκε τελευταία από τον κανονισμό (ΕΟΚ) αριθ. 3042/78 (4), προβλέπει ότι το ποσό της συνεισφοράς για την κοινοτική ζάχαρη υπολογίζεται διαιρώντας το σύνολο των προβλεπομένων αποδόσεων με την προβλεπόμενη ποσότητα ζάχαρης που θα διατεθεί κατά την εν λόγω περίοδο εμπορίας· ότι το εν λόγω σύνολο των προβλεπόμενων αποδόσεων θα προσαυξάνεται ή θα μειώνεται, κατά περίπτωση, με τις λογιστικές μεταφορές των προηγουμένων περιόδων εμπορίας·  ότι το άρθρο 8 παράγραφος 4 του κανονισμού (ΕΟΚ) αριθ. 1785/81 προβλέπει ότι το μηνιαίο ποσό αποδόσεων καθορίζεται από το Συμβούλιο ταυτόχρονα με τις προκύπτουσες τιμές παρεμβάσεως· ότι, για την περίοδο εμπορίας 1989/90, το ποσό αυτό καθορίστηκε σε 0,48 Ecu ανά 100 χιλιόγραμμα λευκής ζάχαρης από τον κανονισμό (ΕΟΚ) αριθ. 1255/89 του Συμβουλίου (5)·  ότι η αποθεματοποιημένη ποσότητα που πρέπει να ληφθεί υπόψη για την απόδοση των εξόδων αποθεματοποιήσεως για ένα μήνα, σύμφωνα με το άρθρο 4 του κανονισμού (ΕΟΚ) αριθ. 1358/77, είναι ίση με τον μέσο αριθμητικό όρο των ποσοτήτων που βρίσκονται στην αποθήκη στην αρχή και στο τέλος του εν λόγω μήνα· ότι οι ποσότητες κοινοτικής ζάχαρης που έχουν αποθεματοποιηθεί κάθε μήνα της περιόδου εμπορίας 1989/90 μπορούν να εκτιμηθούν βάσει των προβλεπομένων αποθεμάτων στην αρχή αυτής της περιόδου, της μηνιαίας εκτιμωμένης παραγωγής των ποσοτήτων που πιθανώς διατίθενται για την εσωτερική κατανάλωση ή που εξάγονται κατά τον ίδιο αυτό μήνα· ότι το σύνολο των μέσων μηνιαίων αποθεμάτων κατά την περίοδο εμπορίας 1989/90 μπορεί να εκτιμηθεί σε 96 εκατομμύρια περίπου τόνους ζάχαρης, εκφρασμένης σε λευκή ζάχαρη · ότι το σύνολο των αποδόσεων για την κοινοτική ζάχαρη μπορεί, συνεπώς, να εκτιμηθεί σε 462 εκατομμύρια περίπου Ecu για την περίοδο εμπορίας 1989/90· ότι το προβλεπόμενο υπόλοιπο των προηγουμένων περιόδων μπορεί να αποτιμηθεί σε ένα θετικό ποσό 87 εκατομμυρίων Ecu· ότι οι λεπτομέρειες εφαρμογής του συστήματος αντισταθμίσεως των εξόδων αποθεματοποιήσεως στον τομέα της ζάχαρης προβλέπουν ότι η συνεισφορά καθορίζεται για 100 κιλά λευκής ζάχαρης· ότι η ποσότητα κοινοτικής ζάχαρης που θα διατεθεί κατά τη διάρκεια της περιόδου εμπορίας 1989/90, για την εσωτερική κατανάλωση ή για εξαγωγή, μπορεί να εκτιμηθεί περίπου σε 12,5 εκατομμύρια τόνους ζάχαρης, εκφρασμένης σε λευκή ζάχαρη· ότι το ποσό της συνεισφοράς για την κοινοτική ζάχαρη είναι συνεπώς 3 Ecu για 100 κιλά λευκής ζάχαρης·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Ζάχαρης,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για την περίοδο εμπορίας 1989/90, το ποσό της συνεισφοράς, που αναφέρεται στο άρθρο 8 παράγραφος 2 δεύτερο εδάφιο του κανονισμού (ΕΟΚ) αριθ. 1785/81, καθορίζεται σε 3 Ecu για 100 κιλά λευκής ζάχαρης.  Άρθρο 2  Ο παρών κανονισμός αρχίζει να ισχύει την 1η Ιουλίου 1989.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 15 Ιουνίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 177 της 1. 7. 1981, σ. 4.  (2) ΕΕ αριθ. L 114 της 27. 4. 1989, σ. 1.  (3) ΕΕ αριθ. L 156 της 25. 6. 1977, σ. 4.  (4) ΕΕ αριθ. L 361 της 23. 12. 1978, σ. 8.  (5) ΕΕ αριθ. L 126 της 9. 5. 1989, σ. 4.